CELEX: 31997R2623
Language: hr
Date: 1997-12-19 00:00:00
Title: Uredba Vijeća (EZ) br. 2623/97 od 19. prosinca 1997. o primjeni članka 6. uredaba (EZ) br. 3281/94 i (EZ) br. 1256/96 o višegodišnjim sustavima općih carinskih povlastica u pogledu određenih industrijskih i poljoprivrednih proizvoda podrijetlom iz zemalja u razvoju

11/Sv. 126
            
            
               HR
            
            
               Službeni list Europske unije
            
            
               71
            
         31997R2623
   
               L 354/9
            
            
               SLUŽBENI LIST EUROPSKE UNIJE
            
         UREDBA VIJEĆA (EZ) br. 2623/97
   od 19. prosinca 1997.
   o primjeni članka 6. uredaba (EZ) br. 3281/94 i (EZ) br. 1256/96 o višegodišnjim sustavima općih carinskih povlastica u pogledu određenih industrijskih i poljoprivrednih proizvoda podrijetlom iz zemalja u razvoju
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 113.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Gospodarskog i socijalnog odbora (2),
   budući da je u članku 6. uredaba (EZ) br. 3281/94 (3) i (EZ) br. 1256/96 (4) utvrđeno da se najnaprednije države korisnice isključuju iz sustava u skladu s tim uredbama od 1. siječnja 1998. na temelju objektivnih, jasno određenih kriterija;
   budući da bi referentni prag za isključenje najnaprednijih država trebao biti dohodak po glavi stanovnika jednak najnižem dohotku u državi članici Europske unije, prilagođen s obzirom na indeks razvoja naveden u dijelu 2. Priloga II. uredbama (EZ) br. 3281/94 i (EZ) br. 1256/96 kako bi se uzela u obzir činjenica da neke države trebaju razviti svoj izvoz proizvođača;
   budući da je ovaj pristup objektivan i jasan jer uključuje pokazatelj koji je najmanje kontraverzan i najbolje predstavlja trenutačno stanje stvari u državama korisnicama, dok istodobno omogućava održati jedan od ciljeva GSP-a, odnosnu diversifikaciju izvoza država korisnica;
   budući da isključivanje nekih država iz korištenje općih carinskih povlastica ne mora dovesti do oduzimanja članovima regionalnih skupina, čije su isključene države također članovi, povlastica koje su prethodno dobili korištenjem u vlastitoj proizvodnji, u kontekstu regionalne kumulacije, proizvoda podrijetlom iz navedenih isključenih država; budući da bi ukidanje te mogućnosti bilo protivno cilju članka 6. navedenih uredaba, a koji je raspodjela povlastica sustava na manje razvijene države,
   DONIJELO JE OVU UREDBU:
   Članak 1.
   Kriteriji iz članka 6. uredaba (EZ) br. 3281/94 i (EZ) br. 1256/96 su sljedeći:
   
               —
            
            
               bruto nacionalni proizvod po glavi stanovnika koji premašuje 8 210 USD za 1995. u skladu s najnovijim podacima Svjetske banke,
            
         
               —
            
            
               indeks razvoja, izračunan u skladu s formulom i na temelju iznosa danih u dijelu 2. Priloga II. uredbama (EZ) br. 3281/94 i (EZ) br. 1256/96, veći od -1.
            
         Ovi se kriteriji primjenjuju kumulativno.
   Članak 2.
   Povlačenje jedne države ili područja s popisa država i područja koji koriste opće povlastice na temelju kriterija određenih u članku 1. ne utječe na mogućnost korištenja proizvoda podrijetlom iz te države u skladu s mehanizmom regionalne kumulacije primjenjivog na regionalne skupine iz članka 72. stavka 3. Uredbe Komisije (EZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (5), pod uvjetom da je država bila član regionalne skupine kad je višegodišnji sustav povlastica koji se primjenjuje na dotični proizvod stupio na snagu i da se ne smatra državom podrijetla konačnog proizvoda u smislu članka 72.a Uredbe (EZ) br. 2454/93.
   Članak 3.
   U skladu s kriterijima navedenima u članku 1., sljedeće države i područja se povlače s popisa država i područja koji koriste opće povlastice određene u Prilogu III. Uredbi (EZ) br. 3281/94 i (EZ) br. 1256/96:
   
               —
            
            
               Hong Kong,
            
         
               —
            
            
               Singapur,
            
         
               —
            
            
               Južna Koreja.
            
         Članak 4.
   Ova Uredba stupa na snagu 1. svibnja 1998.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 1997.
      
         
            Za Vijeće
         
         
            Predsjednik
         
         F. BODEN
      
   
   
      (1)  Mišljenje doneseno 16. prosinca 1997. (još nije objavljeno u Službenom listu).
   
      (2)  Mišljenje doneseno 10. prosinca 1997. (još nije objavljeno u Službenom listu).
   
      (3)  SL L 348, 31.12.1994., str. 1. Uredba kako je zadnje izmijenjena Uredbom (EZ) br. 998/97 (SL L 144, 4.6.1997., str. 13.).
   
      (4)  SL L 160, 29.6.1996., str. 1. Uredba kako je zadnje izmijenjena Uredbom (EZ) br. 2448/96 (SL L 333, 21.12.1996., str. 12.).
   
      (5)  SL L 253, 11.10.1993., str. 1. Uredba kako je zadnje izmijenjena Uredbom (EZ) br. 89/97 (SL L 17, 21.1.1997., str. 28.).